Río Galligo

O río Galligo Toponimos oficials de l'Alto Galligo en www.lenguasdearagon.org ye un d'os grans cursos fluvials d'a cuenca meya d'o río Ebro con una superficie de 8.903 km² de cuenca en os 215 km de longaria que recorre dica a suya desembocadura en Ebro en a ciudat de Zaragoza.

Naixe en o Col d'Aneu, a lo norte de Sallent de Galligo a 2.200 metros d'altaria, amán d'o collau d'o Portalet (Val de Tena), en os Pireneus uescanos.

En a cuenca alta ye an reculle a los prencipals afluents: Gualempeda (regulato por l'entibo d'a Sarra), o Caldarés, o Escarra, l'Aurín y la Basa que son los que determinan en gran parti o cabal y as caracteristicas d'o río Galligo. En a cuenca meya y baixa os ríos Guarga, Asabón y Sotón aportan escaso cabal.

Talla las sierras prepirenencas en a foz de Santa Helena y pasa por Sallent, y amán de Pandicosa y Samianigo. Dende iste zaguer lugar empecipia a describir un amplo codo dica Triste, dende an contina atra vegada a suya anterior endrecera N-S dica a suya desembocadura en Ebro.

Ye regulato por os entibos de Fornigal, Lanuza, Búbal, Samianigo, A Penya y Ardisa.

 Toponimia 
Fue clamato Flumen Gallicum en a epoca romana, porque tien una dirección Norte-Sud y pareixeba como si venise d'a Galia, encara que tamién puet estar por estar un río que feba de muga de territorios de luengas celtas en Aragón. En latín medieval, (con elementos romances aragoneses), ye documentato como Galleco. Curiosament en o latín medieval d'a epoca de repoblación con gascons tamién se documenta como Gareco Manuel Alvar: Estudios sobre el dialecto aragonés. Institución Fernando el Católico, (1987)., con una -r- intervocalica que provién d'a -LL- latina en cualques parlas gasconas pirenencas.

 Referencias 

 Vinclos externos 

*